ทองคำปิดลบ 7.2 ดอลล์
สัญญาทองคำตลาดนิวยอร์กปิดปรับตัวลดลงต่อเนื่องหลังตัวเลขจ้างงานสหรัฐเพิ่มขึ้น
8 ส.ค. 2554

สัญญาทองคำตลาดนิวยอร์กปิดปรับตัวลดลงต่อเนื่องหลังตัวเลขจ้างงานสหรัฐเพิ่มขึ้น
สัญญาทองคำตลาด COMEX (Commodity Exchange) ส่งมอบเดือนธ.ค.ปรับตัวลดลง 7.2 ดอลลาร์ หรือ 0.4% ปิดที่ 1,651.8 ดอลลาร์/ออนซ์ หลังจากเคลื่อนตัวในช่วง 1,644.2 - 1672.5 ดอลาร์
สัญญาโลหะเงินส่งมอบเดือนก.ย.ปิดที่ 38.211 ดอลลาร์ ร่วงลง 1.22 ดอลลาร์ และสัญญาโลหะทองแดงส่งมอบเดือนธ.ค.ร่วงลง 11.85 เซนต์ ปิดที่ 4.117ดอลลาร์/ปอนด์
สัญญาพลาตินัมส่งมอบเดือนต.ค.ปิดที่ 1,719.1 ดอลลาร์/ออนซ์ ร่วงลง 10.3 ดอลลาร์ และสัญญาพัลลาเดียมส่งมอบเดือนก.ย.ปิดที่ 741.75 ดอลลาร์/บาร์เรล ร่วงลง 11.20 ดอลลาร์
ทั้งนี้ สัญญาทองคำปรับตัวลดลงหลังจากทางการสหรัฐเปิดเผยข้อมูลที่บ่งชี้ถึงการขยายตัวในตลาดแรงงาน ซึ่งแสดงให้เห็นว่าภาคเอกชนเพิ่มการจ้างงาน ทำให้นักลงทุนเริ่มคลายความวิตกกังวลที่ว่าเศรษฐกิจสหรัฐจะเผชิญภาวะถดถอยครั้งใหม่
ทั้งนี้ กระทรวงแรงงานสหรัฐเปิดเผยว่า ตัวเลขจ้างงานนอกภาคการเกษตรประจำเดือนก.ค.ปรับตัวเพิ่มขึ้น 117,000 ตำแหน่ง เมื่อเทียบกับตัวเลขที่ได้รับการปรับทบทวนที่ระดับ 46,000 ตำแหน่งในเดือนมิ.ย. และสูงกว่าที่นักวิเคราะห์ส่วนใหญ่คาดว่าจะเพิ่มขึ้น 85,000 ตำแหน่ง 
ขณะที่อัตราว่างงานของสหรัฐในเดือนก.ค.ปรับตัวลดลงสู่ระดับ 9.1% จากเดือนมิ.ย.ที่ระดับ 9.2%